2013.gada 29.oktobrī Noteikumi Nr. 1195

Rīgā (prot. Nr. 56 114.§)

**Grozījumi Ministru kabineta 2012.gada 21.februāra noteikumos Nr.127 "Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam"**

Izdoti saskaņā ar

Veterinārmedicīnas likuma

25.panta 18.punktu

Izdarīt Ministru kabineta 2012.gada 21.februāra noteikumos Nr.127 "Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam" (Latvijas Vēstnesis, 2012, 32.nr.) šādus grozījumus:

1. Izteikt 2.8.apakšpunktu šādā redakcijā:

"2.8. ziņojamā infekcijas slimība – infekcijas slimība, par kuru dienests ziņo Pasaules dzīvnieku veselības organizācijai, Eiropas Komisijai un citām Eiropas Savienības dalībvalstīm 24 stundu laikā pēc tās primāra uzliesmojuma konstatēšanas valsts teritorijā vai vienas nedēļas laikā Eiropas Komisijai un citām Eiropas Savienības dalībvalstīm, ja tiek konstatēts primārs govju brucelozes, govju tuberkulozes, govju enzootiskās leikozes vai aitu un kazu brucelozes uzliesmojums;".

2. Izteikt 9.1. un 9.2.apakšpunktu šādā redakcijā:

"9.1. nekavējoties vienas stundas laikā, izmantojot jebkuru saziņas veidu, par šo noteikumu [1.pielikuma](http://www.likumi.lv/doc.php?id=244507#piel1) I daļā minēto infekcijas slimības ierosinātāju atklāšanu izmeklējamajā paraugā vai pozitīviem testēšanas rezultātiem;

9.2. elektroniski vienas darbdienas laikā par šo noteikumu [1.pielikuma](http://www.likumi.lv/doc.php?id=244507#piel1) II daļas 1., 5., 13., 23., 24., 34., 45., 46. un 56.punktā minēto infekcijas slimību ierosinātāju atklāšanu izmeklējamajā paraugā vai pozitīviem testēšanas rezultātiem."

3. Svītrot 10.1.apakšpunktā vārdus "vai sekundāru".

4. Papildināt noteikumus ar 12.1, 12.2 un 12.3punktu šādā redakcijā:

"12.1 Ja tiek apstiprināts šo noteikumu 1.pielikuma I daļas 22.1, 22.2, 22.3 vai 22.4punktā minēto dzīvnieku infekcijas slimību primārs uzliesmojums vai, pamatojoties uz epizootoloģisko vai laboratorisko izmeklējumu rezultātiem, novietnei saskaņā ar normatīvajiem aktiem par govju brucelozes, govju tuberkulozes, govju enzootiskās leikozes vai aitu un kazu brucelozes uzraudzību, kontroli un apkarošanu anulē oficiāli brīvas novietnes statusu, dienests vienas nedēļas laikā par dzīvnieku infekcijas slimības konstatēšanas faktu un anulēto novietnes statusu informē Eiropas Komisiju un citas Eiropas Savienības dalībvalstis.

12.2 Par šo noteikumu 1.pielikuma I daļas 22.1, 22.2, 22.3 vai 22.4punktā minēto dzīvnieku infekcijas slimību uzliesmojumu, kurš saistīts ar iepriekšējo uzliesmojumu un ir pamatots ar laboratorisko izmeklējumu rezultātiem vai par kuru informācija iegūta epizootoloģisko pētījumu rezultātā, kā arī par gadījumu, kad epizootoloģisko vai laboratorisko izmeklējumu rezultātā novietnei saskaņā ar normatīvajiem aktiem par govju brucelozes, govju tuberkulozes, govju enzootiskās leikozes vai aitu un kazu brucelozes uzraudzību, kontroli un apkarošanu anulē oficiāli brīvas novietnes statusu, dienests informē Eiropas Komisiju un citas Eiropas Savienības dalībvalstis kā par sekundāru infekcijas slimības uzliesmojumu.

12.3 Par šo noteikumu 1.pielikuma I daļas 22.1, 22.2, 22.3 vai 22.4punktā minēto dzīvnieku infekcijas slimību sekundāru uzliesmojumu dienests reizi mēnesī sniedz apkopojošu informāciju Eiropas Komisijai un citām Eiropas Savienības dalībvalstīm. Ziņojumā norāda dzīvnieku infekcijas slimības ierosinātāju, ja tāds ir izolēts (izņemot govju enzootiskās leikozes ierosinātāju)."

5. Izteikt 13.punktu šādā redakcijā:

"13. Ja tiek apstiprināta kāda no šo noteikumu [1.pielikuma](http://likumi.lv/doc.php?id=244507#piel1) I daļā minētajām akvakultūras dzīvnieku infekcijas slimībām:

13.1. par akvakultūras dzīvnieku eksotiskas un neeksotiskas infekcijas slimības uzliesmojuma apstiprinājumu visā valsts teritorijā, iecirknī vai upju baseinā, kas saskaņā ar normatīvajiem aktiem par veterinārajām prasībām akvakultūras dzīvniekiem, no tiem iegūtiem produktiem un to apritei, kā arī atsevišķu akvakultūras dzīvnieku infekcijas slimību profilaksei un apkarošanai pasludināts par akvakultūras dzīvnieku infekcijas slimības neskartu, ziņo kā par primāru infekcijas slimības uzliesmojumu, norādot upju baseina zonas vai administratīvās teritorijas nosaukumu un tās aprakstu;

13.2. par pārējiem akvakultūras dzīvnieku infekcijas slimību uzliesmoju­miem, kas epizootoloģiski ir saistīti ar iepriekšējo infekcijas slimību uzliesmojumu un nav minēti šo noteikumu [13.1.apakšpunktā](http://www.likumi.lv/doc.php?id=244507#p13), ziņo kā par sekundāru infekcijas slimības uzliesmojumu;

13.3. par sekundāru akvakultūras dzīvnieku infekcijas slimības uzliesmo­jumu dienests sniedz Eiropas Komisijai un citām Eiropas Savienības dalībvalstīm apkopojošu informāciju reizi mēnesī. Ziņojumā norāda upju baseina zonas vai administratīvās teritorijas nosaukumu un tās aprakstu."

6. Svītrot 18. un 19.punkta ievaddaļā skaitli "9.".

7. Izteikt 22.punktu šādā redakcijā:

"22. Dienests katru gadu līdz 31.maijam ziņo Eiropas Komisijai par katru iepriekšējā gadā konstatētu saslimšanas gadījumu ar šo noteikumu [1.pielikuma](http://www.likumi.lv/doc.php?id=244507#piel1) I daļas 2., 2.1, 6., 7., 11., 15.1, 20., 22.1, 22.2, 22.3 un 22.4punktā un II daļas 4. un 5.punktā minētajām infekcijas slimībām, norādot informāciju par programmām, ko īsteno valsts teritorijā, tostarp informāciju par citām infekcijas slimībām, kuru uzraudzība un kontrole notiek saskaņā ar infekcijas slimību uzraudzības un apkarošanas programmu, kas ir saskaņota ar Eiropas Komisiju un citām Eiropas Savienības dalībvalstīm."

8. Papildināt 1.pielikuma I daļu ar 2.1punktu šādā redakcijā:

|  |  |  |  |
| --- | --- | --- | --- |
| "2.1 | Sibīrijas mēris | *Bacillus anthracis* | Visas uzņēmīgās sugas" |

9. Izteikt 1.pielikuma I daļas 3.punktu šādā redakcijā:

|  |  |  |  |
| --- | --- | --- | --- |
| "3. | Putnu gripa (augsti patogēnais putnu gripas vīruss, kas konstatēts mājputniem, nebrīvē turētiem putniem un savvaļas putniem, un zemi patogēnais putnu gripas vīruss, kas konstatēts mājputniem un nebrīvē turētiem putniem) | *Orthomyxoviridae* dzimta, *Influenzavirus A* | Putnu klase (*Aves*)" |

10. Izteikt 1.pielikuma I daļas 9.punktu šādā redakcijā:

|  |  |  |  |
| --- | --- | --- | --- |
| "9. | Zirgu encefalomielīta tipi – zirgu Austrumu encefalomielīts, Japānas encefalīts, zirgu Venecuēlas encefalomielīts, Rietumnīlas drudzis, zirgu Rietumu encefalomielīts | *Togaviridae* dzimta, *Alphavirus*, *Flaviviridae* dzimta, *Flavivirus* | Zirgu dzimta (*Equidae*)" |

11. Papildināt 1.pielikuma I daļu ar 15.1punktu šādā redakcijā:

|  |  |  |  |
| --- | --- | --- | --- |
| "15.1 | Trakumsērga | *Rhabdoviridae* dzimta *Lyssavirus* ģints | Plēsēju kārta (*Carnivora*) un sikspārņu kārta (*Chiroptera*), kā arī sugas, kurām konstatēta saslimšana" |

12. Papildināt 1.pielikuma I daļu ar 22.1, 22.2, 22.3 un 22.4punktu šādā redakcijā:

|  |  |  |  |
| --- | --- | --- | --- |
| "22.1 | Govju bruceloze | *Brucella abortus* | Antilopju dzimta (*Antilocapridae*),  vēršu dzimta (*Bovidae*), kamieļu dzimta (*Camelidae*),  briežu dzimta (*Cervidae*),  žirafu dzimta (*Giraffidae*),  nīlzirgu dzimta (*Hippopotamidae*) un pundurbriežu dzimta (*Tragulidae*) |
| 22.2 | Govju tuberkuloze | *Mycobacterium bovis* | Zīdītāju klase (*Mammalia*) (galvenokārt antilopju dzimta (*Antilocapridae*), vēršu dzimta (*Bovidae*), kamieļu dzimta (*Camelidae*), briežu dzimta (*Cervidae*), žirafu dzimta (*Giraffidae*), pundurbriežu dzimta (*Tragulidae*)) |
| 22.3 | Govju enzootiskā leikoze | *Retroviridae* dzimta, *Orthoretrovirinae* apakšdzimta, *Deltaretrovirus* | Govis |

|  |  |  |  |
| --- | --- | --- | --- |
| 22.4 | Aitu un kazu bruceloze (izņemot *B.ovis)* | *Brucella melitensis* | Antilopju dzimta (*Antilocapridae*),  vēršu dzimta (*Bovidae*), kamieļu dzimta (*Camelidae*),  briežu dzimta (*Cervidae*), žirafu dzimta (*Giraffidae*), nīlzirgu dzimta (*Hippopotamidae*) un pundurbriežu dzimta (*Tragulidae*)" |

13. Izteikt 1.pielikuma I daļas 25.punktu šādā redakcijā:

|  |  |  |  |
| --- | --- | --- | --- |
| "25. | Virālā hemorāģiskā septicēmija | *Rhabdoviridae* dzimta, *Novirhabdovirus* | Siļķu ģints (*Clupea spp.*), sīgu ģints (*Coregonus sp.*), līdaka (*Esox lucius*), pikša (*Gadus aeglefinus*), Klusā okeāna menca (*Gadus macrocephalus*), Atlantijas menca (*Gadus morhua*), Klusā okeāna lasis (*Oncorhynchus spp.*), varavīksnes forele (*Oncorhynchus mykiss*), ūsainā jūras vēdzele (*Onos mustelus*), taimiņš (*Salmo trutta*), akmeņplekste (*Scophtalmus maximus*), brētliņa (*Sprattus sprattus*), plekste (*Paralichthys olivaceus*)" |

14. Svītrot 1.pielikuma II daļas 2., 3., 8., 9. un 12.punktu.

15. Papildināt 1.pielikuma II daļu ar 94. un 95.punktu šādā redakcijā:

|  |  |  |  |
| --- | --- | --- | --- |
| "94. | Šmalenbergas vīruss | *Bunyaviridae* dzimta, *Orthobunuavirus* ģints, *Simbu* serogrupa | Aitas, kazas, govis un citi uzņēmīgie dzīvnieki |
| 95. | Epizootiskais čūlu sindroms | *Aphanomyces invadans* | *Catla*, *Channa*, *Labeo*, *Mastacembelus*, kefales (*Mugil*), *Puntius* un *Trichogaster* ģinšu zivis" |

16. Papildināt 1.pielikuma III daļu ar 30. un 31.punktu šādā redakcijā:

|  |  |  |  |
| --- | --- | --- | --- |
| "30. | *Maedi-visna* slimība | *Retroviridae* dzimta, *Orthoretrovirinae* apakšdzimta, *Lentivirus* | Aitas un kazas |
| 31. | Kazu artrīts–encefalīts | *Retroviridae* dzimta, *Orthoretrovirinae* apakšdzimta, *Lentivirus* | Aitas un kazas" |

Ministru prezidents Valdis Dombrovskis

Zemkopības ministre Laimdota Straujuma